Viborger Samler, 1848-11-23
Berlin, den 16de Novbr. En Fraction af Nationalforsamlingen d. er den større Deel af Hotel de Russie eller, som de almindelig kaldes – "Russerne" deeltog ikke i Afstemningen hos Milenz. Disse Herrer ville, skriver Brsh." Correspondent, nedlægge Protest imod Skattevægringen; Unrub, der egentlig hører til dette Parti, skal nu have brudt med sine forrige politiske Venner, han gaaer stedse meere og mere over til den venstre Side (?). Havde Nationalforsamlingen ikke fattet en saa yderlig Beslutning, vilde en stor Deel af den høire Side paa ny sluttet sig til den; Grabow vilde have fulgt dette Exempel, og Ministeriet maatte da have opløst sig. Fra mange Sider har man forsøgt paa at tilbageholde Bekjendtgjørelsen af Nationalforsamlingens nyeste Beslutning; thi det vil gjøre et slet Jndtryk, naar man erfarer, at Nationalforsamlingen næsten uden Discussion, umiddelbart efter at Majoren og hans Folk forlode Salen, har antaget en saa vigtig Beslutning. Som Grund til den paafaldende milde Opførsel imod Nationalforsamlingen og ved Afleveringen af Vaaben anføres, at Tropperne kun saare ugjerne (mit grossem Widerstreben) lade sig bruge til disse Tjenester. – Grabow har da havt hos Kongen en Audience, som vedvarede i to Timer. Grabow har raadet Kongen at udnævne et Kammerministerium; men imod et saadant herskede den høieste Antipathie. Kongen har nu efter Faldet i Martsdagen mandet sig op til en ligesaa extrem Grad af Bestemthed, og flere Dage ville forløbe, forinden en Mægling er mulig; men man oversee ikke at hele Forsamlingen rykker mere imod venstre Side. Jgaar gik det Rygte, at Vicepræsident Bornemann var bleven vanvittig; han skal angre sin egen nuværende Stilling og kan dog ikke beqvemme sig til at vende om; i ethvert Tilfælde er denne udmærkede Mands Sundhedstilstand, stærkt angreben. Kammerretsraad Gottheiner har nedlagt sin Post; han skal være meget formuende. Dr. Rug skulde arresteres, da der fra Frankfurt er meldt, at han er udslettet af Medlemmernes Liste, fordi han ikke havde indfundet sig til bestemt Tid, men Arnold Ruge er ikke at finde. - Prindsen af Preussen har efter flere troværdige Beretninger givet Staden Berlins Deputation det trøstende Tilsagn: "at han med sit Hoved indestod for, at Kongen vilde opretholde de lovede Friheder, og ikke frarøve Folket et Haarsbred af Frihedens Goder; Mere kunde han ikke gjøre. – Den 16de skred Afvæbningen frem. Fischerstrasse, Fischerbrücke, Wallstrasse og de omliggende Gader ere afvæbnede. Endskjøndt ikke alle Geværer afleveredes, kan man dog gjøre Regning paa den største Deel, da ogsaa Maskinbyggerne skulle ved den bekjendte Borsig være blevne tilbøielige til at aflevere deres Vaaben. Den 22de Bat. (nene Kønigstrasse) skal med flyvende Fane og klingende Spil have afleveret sine Geværer i Alerander-Casernen. – En Artikel i National-Zt. har til Overskrift: "Camarillaens Forræderi imod det preussiske Folk. Den vil bevise følgende Theema: "Den østerrigske Camarilla i Wien, senere i Jnnsbruck, derefter atter i Vien, nu i Ollmütz, har ligefra Begyndelsen, truffet en Overeenskomst med den preussiske Camarilla; den provisoriske Centralmagt er bleven til Centralpunctet for Camarillaens Politik og for de reactionaire Bestræbelser til den tydske Friheds Undertrykkelse. Valgmændene i Kønigsberg, paa 4 nær, have tilstillet Nationalforsamlingen en Bifaldsadresse. Ligesaa Communalraadet i Koblenz og Byraadet i Julich, hiint eenstemmig, dette med 18 Stemmer imod 4; fremdeles Magistraten og Repræsentanterne i Oschersleben, Wanzleben, Aschersleben og Naumburg. Fra Halle skulde en lignende Adresse (fra Magistraten og Repræsentanterne) afgaae tilKongen. Garnisonen i Halle, der havde erholdt befaling til at afmarschere, forbliver efter Borgernes Begjering i Staden. – J Magdeburg er Gjæringen overordentlig stor. Hvert Øieblik ventes, at Fæstningscommandanten vil erklære Staden i Beleiringstilstand; men Fæstningens Besætning - 2000 Md. - er for svag til at bemande Værkerne. Broerne ere optrukne; Officiererne i det 27de Regiment have erklæret sig for Nationalforsamlingen.